《永遇乐》
清代·陆求可

窗外啼莺，频催妆束，绿云缭绕。轻把牙梳，旋移鸾镜，委地容光轻。

兰膏新沐，微闻香泽，对此温柔堪老。向妆台、挽成如虿，才称花容月貌。

时兴髻子，松松堕马，好共灵蛇新巧。莫叹飞蓬，休嗟曲局，鸳帐同心好。

纵令妒妇，也应怜惜，怪得萧郎颠倒。珠帘下、娇羞欲出，鸣蝉缥缈。

作者简介：（1617—1679）明末清初江南淮安人，字咸一，号密庵。顺治十二年进士。授裕州知州，入为刑部员外郎，升福建提学佥事。在裕州时，减轻百姓负担。在刑部，慎辨案情，以免冤滥。